Diari Oficial de la Generalitat Valenciana


Sumari del DOGV 1297, del 07-05-1990 (1990/817294)

RESOLUCIÓ de 4 d'abril de 1990, de la Direcció General d'Administració Local, per la qual es fa pública la declaració d'ocupació urgent del béns i drets subjectes a expedient d'expropiació forçosa de l'Ajuntament de Jacarilla.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1297

Data del DOGV
:   07-05-1990

Secció del DOGV
:   ALTRES DISPOSICIONS

Número del document
:   1990/817294


Data del document
:   04-04-1990

Organisme emissor
:   Conselleria d'Administració Pública

Tipus de document
:   Resolució

RESOLUCIO de 4 d'abril de 1990, de la Direcció General d'Administració Local, per la qual es fa pública la declaració d'ocupació urgent dels béns i drets subjectes a expedient d'expropiació forçosa de l'Ajuntament de Jacarilla.  
Per resolució de la Conselleria d'Administració Pública de 29 de març de 1990, ha estat declarada la ocupació urgent dels béns afectats per expedient d'expropiació forçosa instruït i tramitat per l'Ajuntament de Jacarilla (Alacant), la qual copiada textualment diu:  
«L'Ajuntament de Jacarilla (Alacant), després de l'aprovació del projecte d'obres i l'acompliment de la resta dels requisits legals, va sol·licitar la declaració d'ocupació urgent dels béns i drets afectats per l?expedient d'expropiació forçosa per a l?execució del projecte de sanejament del Baix Segura, col·lectius generals i planta depuradora d'aigües residuals dels municipis d'Algorfa, Benejúzar, Bigastro i Jacarilla. Es beneficiària de l?expropiació la mancomunitat de l?estació depuradora marge dret del riu Segura, la qual agrupa els municipis esmentats i és l?executora del projecte.  
Aquesta declaració d'ocupació urgent es justifica en el fet que la Conselleria d'Obres Públiques, Urbanisme i Transports va fixar, en principi, la finalització de l'obra per al 18 de gener de 1990 i no s'ha pogut complir el termini per no disposar de la totalitat dels terrenys, per la qual cosa la conselleria ha actuat perquè la mancomunitat dispose dels terrenys com més prompte millor.  
Sotmès a informació pública, un dels afectats ha presentat al·legacions, les quals el Ple de l'Ajuntament, en sessió de 29 de gener de 1990, les ha desestimades.  
El tràmit procedimental es va substanciar d'acord amb la Llei d'Expropiació Forçosa i el seu Reglament.  
Per aquesta raó, i fent ús de les facultats que em confereix el RD 3318/1983, de 25 d'agost, en relació amb el Decret 114/1985, de 25 de juliol, del Consell de la Generalitat Valenciana, he resolt:  
Declarar la ocupació urgent dels béns i drets subjectes a l?expedient d'expropiació forçosa instruït per l'Ajuntament de Jacarilla, el beneficiari del qual és la mancomunitat de l?estació depuradora del marge dret del riu Segura, dels municipis de Bigastro, Jacarilla, Benejúzar i Algorfa, per a l?execució del Projecte de sanejament del Baix Segura, col·lectius generals i planta depuradora d'aigües residuals dels municipis d'Algorfa, Benejúzar, Bigastro i Jacarilla.  
Béns afectats:  
A) Número polígon segons cadastre: 1  
Número parcel·la: 262,a  
Superfície: 2600 m2  
Cultiu: tarongers i clemenules.  
Propietari: Angel Rey Rodríguez  
Domicili: Mercamadrid, nau D, parades 47-49, Madrid.  
B) Número polígon segons cadastre: 1  
Número parcel·la: 226,a  
Superfície: 340 m2  
Cultiu: mandarines i taronges.  
Propietària: Obdulia Soler Perales.  
Domicili: c/ Sant Joan, 10, Jacarilla.  
C) Número polígon, segons cadastre: 1  
Número parcel·la: 1229, a  
Superfície: 265 m2.  
Cultiu: taronges  
Propietària: Guillermina Albaladejo Carrasco.  
Domicili: c/ València, núm. 1, Jacarilla.  
Cosa que fem pública per a coneixement general i als efectes de l'article 56 del Reglament d'Expropiació Forçosa, per tal que els interessats, des de l?endemà d'aquesta publicació en el Diari Oficial de la Generalitat Valenciana i fins el moment d?alçar-ne l'acta prèvia puguen formular-hi per escrit, davant l'Ajuntament de Jacarilla al·legacions per tal únicament d'esmenar possibles errors en la relació dels béns afectats per la ocupació urgent.  
València, 4 d'abril de 1990. - El Director General d'Administració Local: Salvador Verger i Estrela.